
Kooli õppekava üldosa
§ 1. Kooli õppekava koostamise alused ja ülesehitus

1.1 Kooli õppekava on põhikooli ja gümnaasiumi õppe- ja kasvatustegevuse alusdokument, milles kirjeldatakse õppe rõhuasetused ja tegevused õppekava täitmiseks.  
1.2 Kooli õppekava on kokkulepe, mida viime ellu koostöös: juhtkond, õpetajad, tugispetsialistid ja teised kooli töötajad, õpilased, lapsevanemad ja kooli pidaja.
1.3 Kooli õppekava ülesehituse koostamisel on aluseks võetud „Põhikooli riiklik õppekava“, „Põhikooli lihtsustatud riiklik õppekava“„Gümnaasiumi riiklik õppekava", "Põhikooli- ja gümnaasiumiseadus" ja Häädemeeste Keskkooli  arengukava 2021 – 2025. 
1.4 Häädemeeste Keskkooli kooliastmed on:   

I kooliaste: 1. – 3. klass 

II kooliaste: 4. – 6. klass

III kooliaste: 7. – 9. klass

gümnaasium: 10. – 12. klass

1.5 Häädemeeste Keskkooli õppekava koosneb üldosast ja ainevaldkonna kavadest, mis omakorda koosnevad valdkonna üldalustest ja ainekavadest. Häädemeeste Keskkoolis toimub õpe nii põhikoolis kui ka gümnaasiumis, mistõttu kooli õppekava koosneb ühisest üldosast, kirjeldades vajaduse korral erisused.
1.6 Ainevaldkonna kavas kirjeldatakse ainevaldkonna rakendamise üldalused ja ainevaldkonna kohustuslike õppeainete ainekavad.
1.7 Ainevaldkonnad ja neis kirjeldatavad kohustuslike õppeainete ainekavad (lisa 1) on: 

1) keel ja kirjandus: eesti keel, kirjandus;
2) kehaline kasvatus: kehaline kasvatus;

3) kunstiained: muusika, kunst;
4) loodusained: loodusõpetus, bioloogia, geograafia, füüsika, keemia;

5) matemaatika: matemaatika;

6) sotsiaalained: inimeseõpetus, ajalugu, ühiskonnaõpetus; 

7) tehnoloogia: tööõpetus, käsitöö ja kodundus, tehnoloogiaõpetus;

8) võõrkeeled: A-võõrkeel, B-võõrkeel.

1.8 Valikõppeained (lisa 2) on: 

1) digikirjaoskus
2) rütmika 

3) tants
4) praktiline matemaatika
5) ettevõtlusõpetus

6) puidutöötlemise tehnoloogia

7) loodusturism

8) näidendid inglise keeles

9) muusika 
10) loodus ja ettevõtlus 
11) liiklusõpetus 
12) kodukoha loodus ja kultuur 
13) kodukoha ajalugu
14) kodukoha käsitöö 
15) kunst 
16) KiVa tund 
17) kodukoha loodus 
18) loovtöö 
19) eksamimatemaatika 
1.9 Õppekava läbivate teemade eesmärgid, oodatavad tulemused ja käsitlemine kooliastmeti esitatakse lisas 3.
1.10 Kooli õppekava koostamisel osalevad kõik koolis õppe- ja kasvatusalal töötavad isikud ning vajadusel teised koolitöötajad. Kool kaasab õppekava koostamisse õpilasi, lapsevanemaid ja teiste huvirühmade esindajaid. Kooli õppekava koostamise, rakendamise ja arendamise demokraatliku korralduse eest vastutab direktor.

1.11 Kooli õppekava kehtestab direktor. Muudatused kooli õppekavas esitatakse enne kehtestamist arvamuse avaldamiseks õpilasesindusele, õppenõukogule ja kooli hoolekogule.

1.12 Kooli õppekavas lähtutakse väljundipõhise õppekava koostamise põhimõtetest, st rõhuasetus on õpilaste poolt õppimise kaudu õppeprotsessi lõpuks omandatavate õpitulemuste ja pädevuste omandamisel ning nende hindamisel. Hindamise aluseks on õpitulemustele ja pädevustele toetuvad kriteeriumid.

1.13 Õppekava aluseks on mudel, milles on keskne roll üldpädevustel ja valdkonnapädevustel ning millele lisanduvad läbivad teemad. Läbivate teemade õpetus realiseerub kogu koolipere ühise toimimise kaudu, põhinedes lõimingul ja õppekeskkonna korraldusel.
§ 2. Kooli eripära ning õppe- ja kasvatustöö rõhuasetused
1) kooli väärtused ja eripära, 
2) kooli õppe- ja kasvatuseesmärgid,
3) sh lihtsustatud õpe,
4) ainevaldkonnasisesed ja -ülesed lõiminguvõimalused, 
5) üldpädevuste kujundamise põhimõtted,
6) õppekava läbivate teemade käsitlemise põhimõtted, sh liikluskasvatus.
2.1 Kooli väärtused ja eripära

2.1.1 Häädemeeste Keskkoolis on oluline iga lapse individuaalne ja mitmekülgne areng, millele aitavad kaasa kompetentsed ja professionaalsed õpetajad.
Oleme rahuliku õpikeskkonnaga turvaline kogukonnakool, kus tehakse koostööd ning kus valitseb hoolivus, vastastikune austus ja positiivne eluhoiak. Igaühel on vastutus oma õppimise, käitumise, oma kooli ja kodukoha ning ümbritseva looduse hoidmise ja väärtustamise eest.

2.1.2 Kooli eripära seisneb eelkõige kodukoha väärtustamises, mis väljendub ümbritseva looduse tundmises ja hoidmises, kodukandi kultuuri ja rahvuslike traditsioonide au sees hoidmises ning koolis ettevõtlikkuse toetamises ja tehnoloogia alaste oskuste arendamises.
2.1.3 Häädemeeste Keskkool asub atraktiivses turismipiirkonnas, mistõttu pakutakse koolis valikainetena täiendavalt võõrkeeleõpet. A-võõrkeelena õpitakse inglise keelt alates 3. klassist, alates 5. klassist õpitakse B-võõrkeelena vene või saksa keelt. Mõlemad B-võõrkeele rühmad avatakse sõltumata õpilaste arvust. Vajadusel toimub võõrkeeleõpe liitklassi põhimõttel.
2.1.4 Gümnaasiumis pakutakse õpilastele lisaks kohustuslikule riiklikule õppekavale kooli kohustuslike kursustena inglise keelt. 
2.1.5 Gümnaasiumis pakume õpilaste huvidest lähtuvalt valikainena järgnevaid võõrkeeli: soome keel, prantsuse keel, hispaania keel, läti keel. Rühm avatakse, kui huvilisi on vähemalt 8. 
2.2 kooli õppe- ja kasvatuseesmärgid
2.2.1 Häädemeeste Keskkooli missiooniks on pakkuda iga lapse jaoks turvalist ja arendavat kasvukeskkonda, kus iga õpilase võimed on maksimaalselt arendatud. Toetatakse võrdsel määral õpilase vaimset, füüsilist, kõlbelist, sotsiaalset ja emotsionaalset arengut. 
2.2.2 Luuakse tingimused õpilaste erisuguste võimete tasakaalustatud arenguks ja eneseteostuseks ning teaduspõhise maailmapildi kujunemiseks.
2.2.3 Koolis on õppija arengust lähtuv, rahulik ja mitmekesine, koostöine õpikeskkond, kujundatakse väärtushoiakuid ja -hinnanguid, mis on isikliku õnneliku elu ja ühiskonna eduka koostoimimise aluseks.
2.2.4 Koolis on väljundipõhine õppekava, õpetajad rakendavad seda ning kõik kooli töötajad pööravad tähelepanu õpilaste üldpädevuste omandamisele.
2.2.5 Üldpädevused kujundatakse kõigi õppeainete ja koolivälise tegevuse toetamise ning koolitöötajate hoiakute kaudu.
2.2.6 Kasvatuseesmärgid saavutatakse koolipere, õpilase ja perekonna vastastikuses koostöös. 

2.3 Lihtsustatud õpe

2.3.1 Põhikooli lihtsustatud riikliku õppekava alusel toimuvat õpet korraldatakse õppeainete kaupa kogu õppeaasta vältel tavapärastes ainetundides.

2.3.2 Õppeained jagunevad kohustuslikeks õppeaineteks ja valikõppeaineteks. Valikõppeainetele ja valitud tööõpetuse suunale koostab kool ainekavad. 

2.3.3 Valikõppeaine sätestatakse iga õpilase puhul eraldi tema individuaalses õppekavas.
2.3.4 Lihtsustatud õppekaval õppiv õpilane võib olla mõnes ainetunnis koos oma klassiga, väikeklassis või rakendatakse üks-ühele õpet. Üks-ühele õppe puhul on üks tund arvestuslikult võrdne kahe õppetunniga.  
2.3.5 Lihtsustatud õppel olevale õpilasele, kes õpib tavaklassis, kehtestatakse erisused tunnijaotusplaanis individuaalse õppekavaga. 
2.3.6 Võõrkeelena õpetatakse inglise keelt.
2.3.7 Lihtsustatud õppel olevatele õpilastele kohaldatakse tunnijaotusplaanist erinevat tunnijaotusplaani, kuid ei vähendata tööõpetuse tundide arvu. Sealjuures tagatakse õpilastele võimalused lisaga kehtestatud lihtsustatud õppe õpitulemuste saavutamiseks järgmiselt: 

· 1.–2. klassi õpitulemused hiljemalt 2. klassi lõpuks; 

· 3.–5. klassi õpitulemused hiljemalt 5. klassi lõpuks; 

· 6.–7. klassi õpitulemused 7. klassi lõpuks; 

· 8.–9. klassi õpitulemused põhikooli lõpuks.

2.4 ainevaldkonnasisesed ja -ülesed lõiminguvõimalused
2.4.1 Ainevaldkonnasisesed ja –ülesed lõimingud toimuvad projektõppepäevadel: 
· I trimestri lõpp: ajalugu, ühiskonnaõpetus, muusika, tehnoloogia, käsitöö, kunst, ettevõtlus, inimeseõpetus, kodukoha loodus ja kultuur. 
· II trimestri lõpp: eesti keel, kirjandus, võõrkeeled. 
· III trimestri lõpp: kehaline kasvatus, loodusõpetus, bioloogia, geograafia, keemia, kodukoha loodus, liiklusõpetus.  
· Jaanuaris toimub nn Sõrmuse päev: matemaatika, informaatika, programmeerimine, robootika, füüsika. 

2.4.2 Projektõppepäevade õpitulemustes lähtuvad aineõpetajad iga aine õpitulemustest ja teevad omavahel koostööd õpitulemuste kirjeldamisel. 
2.5 üldpädevuste kujundamise põhimõtted

2.5.1 Üldpädevused on ainevaldkondade ja õppeainete ülesed pädevused, mis on olulised inimeseks ja kodanikuks kasvamisel. Üldpädevused kujunevad kõigi õppeainete kaudu ning tunni- ja koolivälises tegevuses. Üldpädevuste kujunemist jälgivad ja suunavad õpetajad omavahelises koostöös ning kooli ja kodu koostöös.
2.5.2 Õpilastes kujundatavad üldpädevused on:
· kultuuri- ja väärtuspädevus – suutlikkus hinnata inimsuhteid ja tegevusi üldkehtivate moraalinormide seisukohast; tajuda ja väärtustada oma seotust teiste inimestega, ühiskonnaga, loodusega, oma ja teiste maade ja rahvaste kultuuripärandiga ning nüüdiskultuuri sündmustega; väärtustada loomingut ja kujundada ilumeelt; hinnata üldinimlikke ja ühiskondlikke väärtusi, väärtustada inimlikku, kultuurilist ja looduslikku mitmekesisust; teadvustada oma väärtushinnanguid;

KULTUURI- JA VÄÄRTUSPÄDEVUS SAAVUTATAKSE: 

* ainetundides;
* kontsertide ja teatrietenduste külastamine (vähemalt kord õppeaastas):
1. kooliaste: Pärnu teater Endla külastus

2. kooliaste: Pärnu Kontserdimaja, teater Estonia või Vanemuise külastus, sh ballett; Ainaži meremuuseum
3. kooliaste: erinevate teatrite külastused, sh ooper

3. kooliaste ja/või gümnaasium: ERM, KUMU;
* informaatika- ja kunstitundides fotograafiaga tegelemine;
* Pärnu raamatukogu ja Punase Torni külastus 4. klassis;
* välisprojektid (Erasmus+).
· sotsiaalne ja kodanikupädevus – suutlikkus ennast teostada; toimida aktiivse, teadliku, abivalmi ja vastutustundliku kodanikuna ning toetada ühiskonna demokraatlikku arengut ja Eesti riiklikku iseseisvust; teada ja järgida ühiskondlikke väärtusi ja norme; austada erinevate keskkondade reegleid ja ühiskondlikku mitmekesisust, religioonide ja rahvuste omapära; teha koostööd teiste inimestega erinevates situatsioonides; aktsepteerida inimeste ja nende väärtushinnangute erinevusi ning arvestada neid suhtlemisel;

SOTSIAALNE JA KODANIKUPÄDEVUS SAAVUTATAKSE:

* ainetundides

* Vabariigi aastapäeva tähistamine
* projektõppepäeval 1. trimestri lõpus (kohalikud kirikud)

* aktiivne õpilasesindus

* välisprojektid

* valimisdebatid 

* muuseumide külastused (sh Häädemeeste muuseum)
* Riigikogu hoone külastus
· enesemääratluspädevus – suutlikkus mõista ja hinnata iseennast, oma nõrku ja tugevaid külgi; analüüsida oma käitumist erinevates olukordades; käituda ohutult ja järgida tervislikke eluviise; lahendada suhtlemisprobleeme;
ENESEMÄÄRATLUSPÄDEVUS SAAVUTATAKSE:

* ainetunnid

* karjääripäevad koostöös Töötukassaga
* karjäärikursus gümnaasiumis

* KiVa tundide raames
* loovtöö 
* uurimistöö ja praktiline töö

* töövarjutamine 
* õpetajate päeval abituriendina õpetaja asendamine. 

· õpipädevus – suutlikkus organiseerida õppekeskkonda individuaalselt ja rühmas ning hankida õppimiseks, hobideks, tervisekäitumiseks ja karjäärivalikuteks vajaminevat teavet; planeerida õppimist ja seda plaani järgida; kasutada õpitut erinevates olukordades ja probleeme lahendades; seostada omandatud teadmisi varem õpituga; analüüsida oma teadmisi ja oskusi, motiveeritust ja enesekindlust ning selle põhjal edasise õppimise vajadusi;

ÕPIPÄDEVUS SAAVUTATAKSE:

* ainetundides
* loovtöö, uurimistöö, praktiline töö
* projektõppepäevadel
* koostöös teaduskooliga
* õpioskuste tasemetöö tegemisel  3., 6. ja 8. klassis ning arutelus arenguvestlusel; 
· suhtluspädevus – suutlikkus ennast selgelt, asjakohaselt ja viisakalt väljendada nii emakeeles kui ka võõrkeeltes, arvestades olukordi ja mõistes suhtluspartnereid ning suhtlemise turvalisust; ennast esitleda, oma seisukohti esitada ja põhjendada; lugeda ning eristada ja mõista teabe-ja tarbetekste ning ilukirjandust; kirjutada eri liiki tekste, kasutades korrektset viitamist, kohaseid keelevahendeid ja sobivat stiili; väärtustada õigekeelsust ja väljendusrikast keelt ning kokkuleppel põhinevat suhtlemisviisi;

SUHTLUSPÄDEVUS SAAVUTATAKSE:

* loovtöö ning õpilasuurimuse ja praktilise töö esitlemine

* ainetundides esitlused, rühmatööd, kirjandid, dialoogid ja rollimängud;
* KiVa tunnid
* välisprojektid

* klassi- ja kooliüritused
· matemaatika-, loodusteaduste ja tehnoloogiaalane pädevus – suutlikkus kasutada matemaatikale omast keelt, sümboleid, meetodeid koolis ja igapäevaelus; suutlikkus kirjeldada ümbritsevat maailma loodusteaduslike mudelite ja mõõtmisvahendite abil ning teha tõenduspõhiseid otsuseid; mõista loodusteaduste ja tehnoloogia olulisust ja piiranguid; kasutada uusi tehnoloogiaid eesmärgipäraselt;

MATEMAATIKA-, LOODUSTEADUSTE JA TEHNOLOOGIAALANE PÄDEVUS SAAVUTATAKSE:

* ainetunnid, sh valikained (informaatika, programmeerimine, loodus ja ettevõtlus, kodukoha loodus ja kultuur)
* osalemine programmis „Meister kooli“

* Kabli laager 

* looduslaborid, külalislektorid, õppekäigud

* koostöö RMKga

* Sõrmuse päev
* Pernova külastus
· ettevõtlikkuspädevus – suutlikkus ideid luua ja ellu viia, kasutades omandatud teadmisi ja oskusi erinevates elu-ja tegevusvaldkondades; näha probleeme ja neis peituvaid võimalusi, aidata kaasa probleemide lahendamisele; seada eesmärke, koostada plaane, neid tutvustada ja ellu viia; korraldada ühistegevusi ja neist osa võtta, näidata algatusvõimet ja vastutada tulemuste eest; reageerida loovalt, uuendusmeelselt ja paindlikult muutustele; võtta arukaid riske, rakendada finantskirjaoskust;
ETTEVÕTLIKKUSPÄDEVUS SAAVUTATAKSE: 

* ainetundides (nt programmeerimise valikaine – õpilased viivad ise idee ellu, praktiline matemaatika – elulised ülesanded)

* aktiivne õpilasesindus, sh õpilaskohvikud
* Erasmus+ programmis osalemine 
* ettevõtluse tundides 

· digipädevus – suutlikkus kasutada uuenevat digitehnoloogiat toimetulekuks kiiresti muutuvas ühiskonnas nii õppimisel, kodanikuna tegutsedes kui ka kogukondades suheldes; leida ja säilitada digivahendite abil infot ning hinnata selle asjakohasust ja usaldusväärsust; osaleda digitaalses sisuloomes, sh tekstide, piltide, multimeediumide loomisel ja kasutamisel; kasutada probleemilahenduseks sobivaid digivahendeid ja võtteid, suhelda ja teha koostööd erinevates digikeskkondades; olla teadlik digikeskkonna ohtudest ning osata kaitsta oma privaatsust, isikuandmeid ja digitaalset identiteeti; järgida digikeskkonnas samu moraali-ja väärtuspõhimõtteid nagu igapäevaelus. 
DIGIPÄDEVUS SAAVUTATAKSE: 

*  ainetundides

* valikained: 1. klass (informaatika ja praktiline matemaatika), 2. klass (praktiline matemaatika integreeritud robootikaga), 4. klass (informaatika), 5. klass (informaatika), 7. – 9. klass (programmeerimine, praktiline matemaatika), 8. klass (loovtöö), 10. klass (programmeerimine), 11. klass (arvuti kasutamine uurimistöös), 12. klass (karjääriõpetus).
* robootika, tehnoloogia huviring
Digipädevuste saavutamine on täpsemalt kirjeldatud lisas 4. 
2.6  õppekava läbivate teemade käsitlemise põhimõtted, sh liikluskasvatus.

2.6.1 Läbivad teemad on üld- ja valdkonnapädevuste, õppeainete ja ainevaldkondade lõimingu vahendiks ning neid arvestatakse koolikeskkonna kujundamisel. Läbivad teemad on aineülesed ja ühiskonnas tähtsustatud ning võimaldavad luua ettekujutuse ühiskonna kui terviku arengust, toetades õpilase suutlikkust oma teadmisi erinevates olukordades rakendada.

2.6.2 Õpetuses ja kasvatuses käsitletavad läbivad teemad on:

· elukestev õpe ja karjääri kujundamine – taotletakse õpilase kujunemist isiksuseks, kes on valmis õppima kogu elu, täitma erinevaid rolle muutuvas õpi, elu- ja töökeskkonnas ning kujundama oma elu teadlike otsuste kaudu, sealhulgas tegema sobivaid haridus-ja tööalaseid valikuid;
· keskkond ja jätkusuutlik areng – taotletakse õpilase kujunemist sotsiaalselt aktiivseks, vastutustundlikuks ja keskkonnateadlikuks inimeseks, kes hoiab ja kaitseb keskkonda ning väärtustades jätkusuutlikkust, on valmis leidma lahendusi keskkonna-ja inimarengu küsimustele;
· kodanikualgatus ja ettevõtlikkus – taotletakse õpilase kujunemist aktiivseks ning vastutustundlikuks kogukonna- ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, tunneb end ühiskonnaliikmena ning toetub oma tegevuses riigi kultuurilistele traditsioonidele ja arengusuundadele;
· kultuuriline identiteet – taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte-ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest ja kultuuriga määratud elupraktikate eripärast ning kes väärtustab omakultuuri ja kultuurilist mitmekesisust ning on kultuuriliselt salliv ja koostööaldis;
· teabekeskkond ja meediakasutus – taotletakse õpilase kujunemist teadlikuks ja analüüsivaks inimeseks, kes tajub ja teadvustab adekvaatselt ümbritsevat teabekeskkonda, suudab meediamaailma sisu ja allikaid kriitiliselt analüüsida ja kasutada, tunnustab autorlust, oskab luua kvaliteetset meediasisu, arvestades oma eesmärke ja ühiskonnas omaksvõetud suhtlemise norme, ning toimib turvaliselt ja vastutab oma käitumise eest end ümbritsevas teabekeskkonnas;
· tehnoloogia ja innovatsioon – taotletakse õpilase kujunemist uuendusaltiks ja nüüdisaegseid tehnoloogiaid eesmärgipäraselt kasutada oskavaks inimeseks, kes tuleb toime kiiresti muutuvas tehnoloogilises elu-, õpi-ja töökeskkonnas;
· tervis ja ohutus – taotletakse õpilase kujunemist vaimselt, emotsionaalselt, sotsiaalselt ja füüsiliselt terveks ühiskonnaliikmeks, kes on võimeline järgima tervislikku eluviisi, käituma turvaliselt ning kaasa aitama tervist edendava turvalise keskkonna kujundamisele;
· väärtused ja kõlblus –taotletakse õpilase kujunemist kõlbeliselt arenenud inimeseks, kes tunneb ühiskonnas üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.
2.6.3 Läbivate teemade õpe realiseerub:

· õppekeskkonna korralduses – kooli vaimse, sotsiaalse ja füüsilise õppekeskkonna kujundamisel arvestatakse läbivate teemade sisu ja eesmärke;
· aineõppes – läbivatest teemadest lähtudes tuuakse aineõppesse sobivad teemakäsitlused, näited ja meetodid, viiakse koos läbi aineteüleseid, klassidevahelisi ja ülekoolilisi projekte. Õppeainete roll läbiva teema õppes on lähtuvalt õppeaine taotlustest ja õppesisust erinev, olenevalt sellest, kui tihe on ainevaldkonna seos läbiva teemaga;
· valikainete valikul – valikained toetavad läbivate teemade taotlusi;
· läbivatest teemadest lähtuvas või õppeaineid lõimivas loovtöös – õpilased võivad läbivast teemast lähtuda selle loovtöö valikul, mida tehakse kas iseseisvalt või rühmatööna;
· korraldades koostöös kooli pidaja, paikkonna asutuste ja ettevõtete, teiste õppe- ja kultuuriasutuste ning kodanikuühendustega klassivälist õppetegevust ja huviringide tegevust ning osaledes maakondlikes, üle-eestilistes ja rahvusvahelistes projektides.

2.6.4 Õppekava läbivate teemade eesmärgid, oodatavad tulemused ja käsitlemine kooliastmeti esitatakse lisas 3.
2.6.5 Liikluskasvatuse kavandamise ja korraldamise põhimõtted.

Liikluskasvatus on kooli õppekava osa (valikaine 4. klassis), mille käigus õpilased omandavad üldised teadmised ja oskused ohutuks liiklemiseks jalakäija ja jalgratturina. Kujuneb arusaam igaühe käitumise olulisusest enda ja teiste turvalisuse tagamisel, viisaka liiklemise ning üksteisega arvestamise vajalikkusest. Õpitakse tundma liiklusmärke ja -eeskirju, kodukoha liiklusolukorda, jalgratta tehnilist seisukorda ja selle valmisolekut teeliikluseks, ohtlike liiklusolukordade tekkemehhanisme, jalgratta valitsemist ja ohtude ennetamist. 
Lisaks käsitletakse liikluse teemat inimese- ja loodusõpetuse tundides, mis omakorda hõlmab eesti keele ja matemaatika tundides omandatud teadmisi ja oskusi: liiklusmärkide tähenduse lugemise oskuse arendamine, räägitakse politseiniku, autojuhi, mehaaniku, teetöölise jne elukutsest.
Kehalise kasvatuse tundides õpitakse liikluses kasutatavaid mõisteid nagu pöörded, vasak ja parem käsi, kiirus, kiirendus, peatumine, reaktsioon. 
Õppeaasta jooksul  toimuvad  õpilastele liiklusteemalised  loengud,  kaasatud on külalisesinejad Politsei- ja Piirivalveametist, Transpordiametist.

2.7 Õppekorraldus põhikoolis
2.7.1 Tunnijaotusplaan õppeaineti ja klassiti põhikoolis
Põhikool tagab õpilasele õppe kohustuslikes õppainetes alljärgnevas tunnijaotusplaanis vastavalt klassidele esitatud nädala õppetundide mahus:

	Õppeaine
	KO 60
	VA 8
	I
	
	II
	
	III
	
	KO 73
	VA 10
	IV
	
	V
	
	VI
	
	KO 90
	VA   4
	VII
	VA
	VIII
	VA
	IX
	VA

	 Eesti keel
	19


	
	6
	
	7
	
	6
	
	15
	 
	5
	
	3
	
	3
	
	12


	 
	2
	 
	2
	 
	2
	 

	Kirjandus
	
	
	 
	
	 
	
	 
	
	
	 
	 
	
	2
	
	2
	
	
	 
	2
	 
	2
	 
	2
	 

	 A-võõrkeel  IK
	3
	
	 
	
	 
	
	3
	
	12
	 
	3
	
	3
	
	3
	
	18
	 
	3
	 
	3
	 
	3
	 

	 B-võõrkeel V, SK
	0
	
	 
	
	 
	
	 
	
	
	 
	 
	
	 
	
	3
	
	
	 
	3
	 
	3
	 
	3
	 

	 Matemaatika
	10
	
	3
	
	3
	
	4
	
	13
	 
	4
	
	4
	
	5
	
	13
	 
	4
	 
	4,5
	 
	4,5
	 

	 Loodusõpetus
	3
	
	1
	
	1
	
	1
	
	7
	 
	2
	
	3
	
	2
	
	20
	 
	2
	 
	0
	 
	0
	 

	 Geograafia
	0
	
	 
	
	 
	
	 
	
	0
	 
	 
	
	 
	
	 
	
	
	 
	1,5
	 
	1,5
	 
	2
	 

	Bioloogia
	
	
	 
	
	 
	
	 
	
	
	 
	 
	
	 
	
	 
	
	
	 
	1,5
	 
	1,5
	 
	2
	 

	Keemia
	
	
	 
	
	 
	
	 
	
	
	 
	 
	
	 
	
	 
	
	
	 
	0
	 
	2
	 
	2
	 

	Füüsika
	
	
	 
	
	 
	
	 
	
	
	 
	 
	
	 
	
	 
	
	
	 
	0
	 
	2
	 
	2
	 

	Ajalugu
	0
	
	 
	
	 
	
	 
	
	6


	 
	 
	
	1
	
	2
	
	10
	 
	2
	 
	2
	 
	2
	 

	Inimeseõpetus
	2
	
	 
	
	1
	
	1
	
	
	 
	 
	
	1
	
	1
	
	
	 
	1
	 
	1
	 
	0
	 

	Ühiskonnaõpetus
	0
	
	 
	
	 
	
	 
	
	
	 
	 
	
	 
	
	1
	
	
	 
	0
	 
	0
	 
	2
	 

	Muusika
	10,5
	
	2
	
	2
	
	2
	
	7
	 
	2
	
	1
	
	1
	
	6


	 
	1
	 
	1
	 
	1
	 

	Kunst
	
	
	2
	
	1
	
	1,5
	
	
	 
	1
	
	1
	
	1
	
	
	 
	1
	 
	1
	 
	0/1

2028 
	 

	 TÖ,  KÄ ja KO, TEH 
	4,5
	
	1
	
	2
	
	1,5
	
	5
	 
	2
	
	2
	
	1
	
	5
	 
	2
	 
	2
	 
	1
	 

	Kehaline kasvatus
	8
	
	2
	
	3
	
	3
	
	8
	 
	3
	
	3
	
	2
	
	6
	 
	2
	 
	2
	 
	2
	 

	Tegelik koormus
	60
	
	17
	
	20
	
	23
	
	73
	10
	22
	
	24
	
	27
	
	90
	3
	28
	
	30,5
	
	30,5
	

	KOKKU/Lubatud koormus
	
	
	20
	
	23
	
	25
	
	
	 
	25
	
	 
	28
	30
	 
	
	 
	30
	 
	32
	 
	32 
	


2.7.2 Põhikooli valikkursuste loendid ja valimise põhimõtted. I kooliastmes on 8 ja II kooliastmes 10 valikaine tundi kasutatud arengukavas kirjeldatud kooli omanäolisuse tagamiseks ja III kooliastmes 4 valikaine tundi õpilastele valiku võimaldamiseks. Põhikool võimaldab õpilasele õppe valikainetes alljärgnevas tunnijaotusplaanis vastavalt klassidele esitatud nädala õppetundide mahus. Kool toetab õpilaste osavõttu TÜ Teaduskooli, ülikoolide, spordikoolide/spodiklubide  ja  huvihariduskoolide/ringide  kursustest.

	Õppeaine
	KO 
	VA   8
	I
	VA
	II
	VA
	III
	VA
	KO 
	VA 10
	IV
	VA
	V
	VA
	VI
	VA
	KO 
	VA   4
	VII
	VA
	VIII
	VA
	IX
	VA

	Rütmika
	 
	1
	 
	1
	 
	 
	 
	 
	 
	 
	 
	 
	 
	
	
	
	
	
	
	 
	 
	 
	 
	 

	Digikirjaoskus
	 
	 
	 
	 
	 
	 
	 
	 
	 
	2
	 
	1
	 
	1
	
	
	
	
	
	 
	 
	 
	 
	 

	Praktiline matemaatika 
	
	2
	
	  1
	
	1
	
	
	
	0,5
	
	0,5
	
	
	
	
	
	
	
	
	
	
	
	

	Eksamimatemaatika
	
	
	
	
	
	
	
	
	
	
	
	
	
	
	
	
	
	0,5
	
	
	
	
	
	0,5

	Ettevõtlusõpetus
	
	1
	
	
	
	
	
	1
	
	
	
	
	
	
	
	
	
	
	
	
	
	
	
	

	Loovtöö
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	0,5
	 
	 
	 
	0,5
	 
	 

	Valikaine õpilase valikul:

Muusika
Loodusturism
Praktiline matemaatika
Näidendid inglise keeles

Puidutöötlemise tehnol
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	3
	 
	 1
	 
	1
	 
	1

	Liiklusõpetus
	
	 
	 
	 
	 
	 
	 
	 
	 
	0,5
	 
	0,5
	 
	 
	 
	 
	 
	 
	 
	 
	 
	 
	 
	 

	KiVa
	
	1,5
	
	0,5
	
	0,5
	
	0,5
	
	1,0
	
	0,5
	
	0,5
	
	
	
	
	
	
	
	
	
	

	Kodukoha LO ja KUL
	 
	2,5
	 
	0,5
	 
	1,5
	 
	0,5
	 
	 1,5
	 
	0,5
	 
	 
	 
	 1
	 
	 
	 
	 
	 
	 
	 
	 

	Kodukoha ajalugu
	 
	 
	 
	 
	 
	 
	 
	 
	 
	0,5
	 
	 
	 
	0,5
	 
	 
	 
	 
	 
	 
	 
	 
	 
	 

	Kodukoha käsitöö
	 
	 
	 
	 
	 
	 
	 
	 
	 
	1
	 
	 
	 
	 
	 
	1
	 
	 
	 
	 
	 
	 
	 
	 

	Tants
	 
	 
	 
	 
	 
	 
	 
	 
	 
	1
	 
	 
	 
	 
	 
	1
	 
	 
	 
	 
	 
	 
	 
	 

	Tegelik koormus
	60
	8
	17
	3
	20
	3
	23
	2
	73
	8
	22
	3
	24
	2
	27
	3
	91
	4
	28
	1
	30,5
	1,5
	30,5
	1,5

	KOKKU/Lubatud koormus
	68
	 
	20
	 
	23
	 
	25
	 
	83
	 
	25
	 
	 
	28
	30
	 
	94
	 
	30
	 
	32
	 
	 32
	


2.7.3 Põhikooli lihtsustatud õppekava tunnijaotusplaan õppeaineti 

	Õppeaine
	
	I
	II
	III
	IV
	V
	VI
	VII
	VIII
	IX
	

	 Eesti keel
	
	7
	9
	8
	8
	7
	6
	6
	6
	6
	

	 Võõrkeel  IK
	
	
	
	
	
	2
	2
	2
	2
	2
	

	 Matemaatika
	
	5
	5
	5
	5
	5
	5
	4
	5
	5
	

	 Loodusõpetus
	
	1
	1
	2
	2
	2
	4
	4
	4
	4
	

	Ajalugu
	
	
	
	
	
	
	1
	2
	2
	1
	

	Inimeseõpetus
	
	1
	1
	1
	2
	2
	2
	2
	2
	2
	

	Muusikaõpetus
	
	1
	1
	1
	1
	1
	1
	1
	1
	1
	

	Kunstiõpetus
	
	1
	1
	1
	1
	1
	1
	1
	1
	1
	

	 Tööõpetus
	
	2
	2
	2
	2
	4
	4
	4
	5
	7
	

	Kehaline kasvatus
	
	2
	3
	3
	2
	2
	2
	2
	2
	2
	

	Valikõppeained 
	
	
	
	2
	2
	2
	2
	2
	2
	2
	

	KOKKU/Lubatud koormus
	
	20
	23
	25
	25
	
	30
	30
	32
	
	32


LÕK valikainete nimistu: kõnearendus, digikirjaoskus, liiklusõpetus, ettevõtlusõpetus, loogika
Valikained toetavad  õpilaste individuaalset toimetulekut ja tagavad karjääriõpetuse korralduse.
 Ainevaldkondade nädalatundide arv põhikoolis:
	I kooliastmes (1.-3. klass)
· Keel ja kirjandus - 19
· Kehaline kasvatus - 8
· Kunstiained - 10,5
· Loodusained - 3
· Matemaatika -10
· Sotsiaalained - 2
· Tehnoloogia - 4,5
· Võõrkeeled – 3
	II kooliastmes (4.-6. klass) 
· Keel ja kirjandus -15
· Kehaline kasvatus - 8
· Kunstiained - 7
· Loodusained - 7
· Matemaatika - 13
· Sotsiaalained - 6
· Tehnoloogia - 5
· Võõrkeeled – 12
	III kooliastmes (6.-9. klass)
· Keel ja kirjandus -12
· Kehaline kasvatus - 6
· Kunstiained - 6
· Loodusained - 20
· Matemaatika - 13
· Sotsiaalained - 10
· Tehnoloogia - 5
· Võõrkeeled - 18


Ainevaldkondade kohustuslik kursuste arv gümnaasiumis

	· keel ja kirjandus: 11 kursust 
· kehaline kasvatus: 5 kursust;
· kunstid: 5 kursust;
· loodusained: 15 kursust;
· matemaatika: 8 kursust (kitsas matemaatika) või 14 kursust (lai matemaatika);
· sotsiaalained: 9 kursust;
· võõrkeeled: 10 kursust


· Tunnijaotusplaanis arvestatakse lubatud nädalakoormusega. Koolil on õigus kooliastmes valdkonna-siseselt tunde ümber jaotada.
· Riiklikus õppekavas on tunnijaotusplaan ainevaldkondade kaupa, kooli õppekavas on esitatud õppeainete kaupa klassiti.
· Koolis on põhikooli lihtsustatud riikliku õppekava alusel õppijaid, mistõttu on õppekava üldosas esitatud vastav tunnijaotusplaan. Õppekava lisas 5 on toodud ära lihtsustatud õppe tasemel õppijate valikained.
2.8 Õppekorraldus gümnaasiumis

Gümnaasiumi õppekorralduse alused
2.8.1 Gümnaasiumi lõpetamiseks peab õpilane läbima minimaalselt 96 kursust.
2.8.2 Häädemeeste Keskkoolis kehtivad Haridus- ja Teadusministeeriumi poolt kehtestatud koolivaheajad. Õppeaastas on 35 nädalat, kokku 175 koolipäeva. Eksamipäev ja eksamieelsed 2 vaba päeva loetakse õppepäevade hulka. 
2.8.3 Gümnaasiumi õppekava ühik on kursus, kursuse maht on 35 tundi. 

2.8.4 Igapäevase koolitöö korralduse põhialus on tunniplaan, millega on määratletud tundide arv ja järjekord õppepäevas.

2.8.5 Õpilaste väikese arvu puhul korraldatakse õpe liitklassis/liitrühmas.  

2.8.6 Õpilase õppekoormus gümnaasiumis koosneb kohustuslikest kursustest, kooli valikkursustest ja õpilase poolt valitud kursustest.

2.8.7 Õpilane võib osaleda Tartu Ülikooli Teaduskooli või mõne muu kooli kursusel kokkuleppel kooliga, mida kooli otsusel arvestatakse valikkursusena.

2.8.8 Kool toetab ja tunnustab õpilase osalemist  aineolümpiaadidel, võistlustel, õpilasprojektides, esinemist ülekoolilistel sündmustel ja ülekooliliste sündmuste organiseerimisel. Osalemist projektides käsitletakse õppe-kasvatustöö osana.

2.8.9 Õpilastele valikkursuste pakkumisel teeb kool koostööd Tartu Ülikooli Pärnu Kolledžiga ja Pärnu Kutsehariduskeskusega. 

Gümnaasiumi kohustuslikud, kooli valikkursused ja õpilase poolt valitud kursused 
· Kooli õppekavas on esitatud järgmised õppeainete ning kursuste ainekavad (lisa 6):

· keel ja kirjandus: kohustuslikud õppeained – eesti keel, kirjandus; 
· võõrkeeled: B2 keeleoskustasemel võõrkeel, kus lisaks kohustuslikele kursustele on seitse valikkursust ja B1 keeleoskustasemel võõrkeel, kus lisaks kohustuslikele kursustele on üks valikkursus. 
· matemaatika: kohustuslik – lai või kitsas matemaatika;

· loodusained: kohustuslikud õppeained – bioloogia, geograafia (loodusgeograafia), keemia, füüsika; 
· sotsiaalained: kohustuslikud õppeained – ajalugu, ühiskonnaõpetus, inimeseõpetus, geograafia (inimgeograafia); 
· kunstiained: kohustuslikud õppeained – muusika, kunst;
· kehaline kasvatus: kohustuslik õppeaine – kehaline kasvatus; 
· B2 keeleoskustasemel õpitakse inglise keelt, B1 keeleoskustasemel õpitakse vene või saksa keelt.
· Kitsa matemaatika järgi õppinud õpilasel on soovi korral võimalik üle minna laiale matemaatikale pärast esimest kursust. Laia matemaatika järgi õppinud õpilane saab üle minna kitsale matemaatikale pärast toimiva kursuse lõpetamist. 
2.8.10 Kooli õppekavas on esitatud järgmised kooli poolt valitud valikkursuste ainekavad (lisa 7):

· riigikaitse – 1 kursus;
·  ettevõtlusõpetus – 1 kursus 
· uurimistöö alused – 1 kursus;
· õpilasuurimus/praktiline töö – 1 kursus;
· arvuti kasutamine uurimistöös – 1 kursus; 
· tekstiõpetus – 4 kursust;
·  kirjandus – 1 kursus;
·  inglise keel – 7 kursust;
· vene keel / saksa keel – 1 kursus;
· eksamimatemaatika – 1 kursus;
· inglise keele eksamikursus – 1kursus; 

· sissejuhatus programmeerimisse – 1 kursus;
· karjääriõpetus – 1 kursus.
2.8.11 Õpilasel on võimalik valida  alljärgnevaid valikkursuseid:

· Liikumine välistingimustes
· Riigikaitse välilaager
· Rakendusbioloogia
· Joonestamine ja joonistamine arvutis
· Arhitektuur
· Võõrkeeled: prantsuse keel, hispaania keel, läti keel. 
· Programmeerimine lõimitud inglise keelega
· Tööpraktika ja professionaalne areng
· Koorilaul
· Segakoor
2.8.13 Valikkursus avatakse, kui kursusele registreerub vähemalt 8 õpilast. 

Valikkursuste kavandamisel on arvestavad kooli omapära, piirkondlikku eripära ja õpilaste huvisid. Valikkursusena arvestatakse ülikooli, kutsehariduse, autokooli, spordikooli/spodiklubi ja  huvihariduskooli/ringi kursust tõendatud dokumendi alusel.
2.8.14 Põhikooli- ja gümnaasiumiseaduse §17 lõike 4 kohaselt võib õpilase või piiratud teovõimega õpilase puhul vanema ja direktori või direktori volitatud õpetaja kokkuleppel kool arvestada kooli õppekava välist õppimist või tegevust, sealhulgas õpinguid mõnes teises üldharidus- või kutsekoolis koolis õpetatava osana, tingimusel, et see võimaldab õpilasel saavutada kooli või individuaalse õppekavaga määratletud õpitulemusi.
§ 3 Õppekeskkond

Kooli vaimse, sotsiaalse ja füüsilise õppekeskkonna kujundamisel arvestatakse kooli õppekavas toodud läbivaid teemasid, õpitulemuste ja üldpädevuste saavutamist. Koolis on tagatud head õpitingimused, kooli õppekeskkond kannab väärtuskasvatuslikku sõnumit. 
Õppekeskkonna mitmekesistamiseks korraldatakse õppekäike: 
3.1  Loodusained 

Teeme head koostööd Keskkonnainvesteeringute Keskusega õppekäikude korraldamisel. 
I kooliaste: Pernova, Kabli RMK, Tolkuse raba

II kooliaste: Tallinna Loomaaed, Nigula raba, Arumetsa õpperada, Kabli RMK
III kooliaste: Tartu Botaanikaaed, Kabli RMK
3. klassis toimub õppetegevus kooliaias. 
3. trimestri lõpus toimub projektõppepäev Kablis

3.2 Ajalugu, sh kodukoha lugu: 
ERM, Häädemeeste muuseum, Pärnu museum, Ainaži Merekooli Muuseum
3.3 Kunst ja kultuur
Kumu, Fotografiska

Endla teater, Estonia (ballet, ooper), Pärnu Kontserdimaja
3.4 Virtuaalõpe
Koolis kasutatakse ClassVR virtuaalprille ja -keskkonda, et rikastada õppetööd erinevates ainetes ja klassides. Virtuaalreaalsus võimaldab õpilastel kogeda interaktiivseid õpikeskkondi, mis toetavad visuaalset ja praktilist õppimist. Virtuaalõpe on integreeritud nii loodus- ja reaalainetesse kui ka humanitaaraineitesse ning seda kasutatakse täiendava õppevahendina, et aidata keerulisi teemasid paremini mõista.

* Loodusained: õppevideod, bioloogilised protsessid, geograafilised maastikud, loomade ja lindude vaatlused.

* Keelteõpe: keelekeskkonna simuleerimine, kultuurilised kogemused.

* Kunst ja tehnoloogia: 3D-mudelid, arhitektuurilised ja disainilahendused.
3.5 Vaimne ja sotsiaalne keskkond
Pöörame koolis tähelepanu õpilaste vaimsele tervisele ja turvalisusele. Sellega senduvalt toimuvad koolis:

· liiklusohutuse loengud 
· KiVa tunnid
· koostöö Päästeametiga
· koostöö Punase Ristiga
· küberturvalisuse teemalised loengud
· koostöö Vaimse Tervise Keskusega
3.6 Õpikeskkonna kujundamine lihtsustatud õppe õpilastele.

Rakendame koolis kaasava hariduse põhimõtteid. Vajadusel ja võimalusel toimub õpe väikeklassis ja/või -rühmas. Õpetajad teevad tundides head koostööd abiõpetaja ja eripedagoogiga. 
§ 4. III kooliastme loovtöö ja gümnaasiumis õpilasuurimus või praktiline töö
4.1 III kooliastmes teevad õpilased oma huvidest või läbivatest teemadest lähtuva või õppeaineid lõimiva loovtöö, milleks on uurimus, projekt, kunstitöö või muu taoline.
4.2 Loovtöö temaatika ja teemavaliku teevad õpilased. Loovtööd võib teha nii individuaalselt kui ka kollektiivselt. Loovtöö korraldust kirjeldatakse õppekava lisas 8: “Loovtöö temaatika valiku, juhendamise, töö koostamise ja hindamise kord.”
4.3 Loovtöö teema märgitakse põhikooli lõputunnistusele - põhikooli riikliku õppekava järgi õppivale õpilasele on see üks lõpetamise tingimus.
4.4 Lihtsustatud õppel olevate õpilaste loovtöö koostamise põhimõtted (temaatika valik, töö koostamine ja juhendamine) on korraldatud sarnaselt teiste õpilastega. Juhendaja rakendab õpilasest lähtuvat indivuaalset lähenemist. Õppenõukogu otsusega võib ka põhikooli lihtsustatud riikliku õppekava järgi õppiva õpilase loovtöö tegemisest vabastada. Lihtsustatud õppekava järgi õppijatele ei ole loovtöö tegemine lõpetamise tingimus.
Lisa 9:Õpilasuurimuse või praktilise töö korraldus: https://haademeeste.edu.ee/kirjalikud-tood-2/ 
§ 5. Õpilaste arengu ja õppimise toetamine

5.1 Õpilaste arengu ja õppimise toetamise korraldus ning hariduslike erivajadustega õpilaste toetamine on kirjeldatud õppekava lisas 10. 
KAVA JA JOONIS: https://haademeeste.edu.ee/koostoo-ja-kasvatus/
5.2 Tugimeetmete eesmärgiks on võimalikult varajane märkamine, kaardistamine ja püüd ennetada õpi-, suhtlemis- ning käitumisprobleeme ja pakkuda üldist tuge s.o aineõpetaja individuaalset lisajuhendamist, tugispetsialistide tuge, õpiabitunde individuaalselt või rühmas.

5.3 Kooli tugimeeskonna moodustavad:

Eripedagoog (eripedagoogiline tugi) - eripedagoogi ülesandeks on õpilase arengu- ja õpioskuste taseme kindlaks tegemine ja tema arengut mõjutavate tegurite ning õpivajaduste väljaselgitamine. Toetab õpetajaid tuge vajavate õpilaste õppe planeerimisel ja läbiviimisel. Lisaks viib eripedagoog läbi õpiabirühma- või individuaaltunde. 

Eripedagoog (logopeediline tugi) - logopeedilise õpiabirühma õpetaja töö põhieesmärk on toetada õpilaste kirjaliku ja/või suulise kõne arengut, millest otseselt sõltub õpiedukus (õigekiri, lugemine, väljendusoskus, loetu ja kuuldu mõistmine).  Logopeedilise õpiabi tunni eesmärgiks on õpilase kommunikatsioonivõime arendamine ning õige häälduse kujundamine. Logopeedilise õpiabi õpetaja toetab õpilase arendamist individuaal- või rühmatundides. 

Sotsiaalpedagoog - sotsiaalpedagoogi ülesandeks on õpilase sotsiaalsete oskuste hindamine ning tema eakohast tegutsemisvõimet takistavate tegurite analüüsimine, õpilase suhtlemisoskuse ja sotsiaalse pädevuse kujundamine ja toetamine.Samuti  koolis esilekerkivate õpilaste sotsiaalsete ja koolikohustuse täitmist takistavate probleemide kaardistamine, nende ennetus- ja lahendustegevuste koordineerimine.

Abiõpetaja - abiõpetaja ülesanne on koostöös õpetajaga toetada õppija arengut, aitamaks õpilasel saavutada püstitatud õpitulemusi. Ta abistab tuge vajavaid õpilasi kogu rühma või klassiga läbiviidavas töös õpetaja ja/või tugispetsialisti eelneval juhendamise järgi. 

Eesti keele õpiabiõpetaja (5. - 9. kl) - kasutades metoodilisi võtteid ja kohandades õppematerjale toetab õpilasel eesti keele õppekavas fikseeritud eeldatavate õpitulemuste saavutamist.

Matemaatika õpiabiõpetaja (5. - 9. kl) -  kasutades metoodilisi võtteid ja kohandades õppematerjale toetab õpilasel matemaatika õppekavas fikseeritud eeldatavate õpitulemuste saavutamist.

HEVKO - toevajadusega ja HEV õpilaste õppe ja arengu toetamiseks vajaliku koostöö korraldamine koolis ja kooliväliselt ning tugimeeskonna töö koordineerimine.

Direktor - tagab kooli tugimeeskonna tulemusliku töö.

5.4 Häädemeeste Keskkooli õpilaste nimekirja kandmisel avatakse Stuudiumis õpilase individuaalsuse kaart (ÕIK), mis on nähtav lapsevanemale. 1. klassi suunduvate õpilaste toevajaduse kaardistamine toimub koolivalmiduskaardi alusel. 

5.5  Kui õpilasel ilmneb toe vajadus, teavitatakse sellest vanemat ning kool teeb vanema nõusolekul õpilasele pedagoogilis-psühholoogilise hindamise. Klassijuhataja, aineõpetajad ja tugispetsialistid (eripedagoog, sotsiaalpedagoog) hindavad õpilase õpihuvi ja motivatsiooni, õpioskusi, õpilase tugevaid ja nõrku külgi erinevates õppeainetes ja sotsiaalsetes oskustes, tunnetustegevust, emotsionaalset seisundit ja käitumist koolis. Vajadusel tehakse koostööd teiste valdkondade spetsialistidega ning soovitatakse täiendavaid uuringuid.

5.6 Kui kooli tagatud üldine tugi ei anna õpilase arengu seisukohalt soovitud tulemusi, siis on võimalik koolivälise nõustamismeeskonna soovitusel rakendada õpilasele tõhustatud või erituge. Tõhustatud toe või eritoe rakendamiseks tuleb lapsevanemal pöörduda Rajaleidja koolivälise nõustamismeeskonna poole.

5.7 Üldjuhul kaasatakse tõhustatud tuge vajavad õpilased tavaklassi. Vastavalt võimalusele ja vajadusele võimaldatakse osalise õppeajaga individuaalselt õpet või vastavas tasemerühmas.  Tundides kasutatakse eripedagoogilise sekkumise põhimõtteid, milliseid järgitakse ka koosõppes tavaklassiga. Õpilast toetavad tugispetsialistid, vajadusel pakuvad talle klassis individuaalselt tuge ka õpetaja või abiõpetaja tugispetsialistide soovituste kohaselt

5.8 Erituge rakendatakse õpilastele, kes tulenevalt raskest puudest/liitpuudest või raskest ja püsivast psüühikahäirest vajavad väga spetsiifilist õppekorraldust ning tugiteenuseid, õppekeskkonda, õppemetoodikat, õppevahendeid ja õppes osalemiseks järjepidevat ning süsteemset tugispetsialistide teenust lõimituna sotsiaal- ja/või tervishoiuteenustega. Kaasatuna tavaklassi vajavad nad osaajalist eraldi õpet individuaalselt või rühmas või pidevat individuaalset toetamist klassis. Võimalusel korraldatakse õpe eriklassis.

5.9 Kui koolis on piisav hulk samas vanuses ja sarnasel arengutasemel õpilasi, kes vajavad lihtsustatud õppe rakendamist, siis korraldatakse õpet eriklassis.

5.10 Tugimeetmete tulemuslikkust hinnatakse üks kord aastas või vastavalt vajadusele.
5.11 Andekate õpilaste toetamine toimub järgnevalt: 

* toimuvad koolisisesed ainetevahelised viktoriinid ja aineolümpiaadid;

* õpilasi motiveeritakse osalema maakondlikel aineolümpiaadidel;

* matemaatikas on lisatunnid ning osaletakse Tartu Ülikooli Teaduskooli kursustel ja Känguru konkursil; 

* informaatikahuvilised õpilased osalevad KüberOlümpial ning neid rakendatakse koolis IT tugiõpilastena; 
* huviringides osalemine (kunst, sport jne)

* valikaine 3. kooliastmes

5.12 Häädemeeste Keskkoolis puuduvad tingimused ja võimalused hooldusõppe ja toimetulekuõppe rakendamiseks. 

§ 6. Hindamine
6.1 Hindamise eesmärk on toetada õppijat ja õpetajat õppeprotsessis. Õppija peab hindamise kaudu mõistma, kui kaugel on ta seatud eesmärgist ehk millisel tasemel ta hetkel on; mida ta on teinud ja mida veel peab tegema, et soovitud eesmärgini jõuda; sh kuidas õppima. Hindamine sisaldab tagasisidet ka õpetajale - mida tema peaks teisiti tegema, et õpilane eesmärgi saavutaks. 
6.2 Hindamise põhimõtted kirjeldatud lisas 11
6.3 Hindamine lihtsustatud õppetaseme korral:
6.3.1 Lihtsustatud õppe korraldamisel lähtutakse põhikooli riikliku õppekava §-s 17 ja põhikooli- ja gümnaasiumiseaduse §-des 18 ja 21 kehtestatud õpilase individuaalse arengu toetamiseks kohaldatavatest erisustest.
6.3.2 Lihtsustatud õppe õpilase hindamisel ja järgmisesse klassi üleviimisel lähtutakse põhikooli riikliku õppekava §-des 19–22 sätestatud põhimõtetest.
6.3.3 Kasutatakse õppimist toetavat ehk kujundavat hindamist, mis sisaldab endas kolme komponenti:   

· süstemaatiline info kogumine õpilase arengu kohta (sh õpitulemuste saavutatuse kohta) ning selle analüüsimine,  
· tagasiside andmine õpilase seniste tulemuste kohta, tagasiside kajastab nii vajakajäämisi kui ka tugevusi,  
· edasise õppimise planeerimine ja õpilase suunamine õppimisel.

· Õppimist toetav hindamine toimub pidevalt, st õppeprotsessi erinevatel etappidel:

· eelhindamine (õppeprotsessi alguses),  

· protsessihindamine (õppeprotsessi käigus),  

· järelhindamine (õppeprotsessi lõpus).  

6.3.4 Põhimõtteid LÕK õpilase hindamisel: 

· Oluline on teadlikkus, mis oskusi hinnata. Arvestada tuleb sellega, et võrreldes eakohase arenguga õpilastega on LÕ-õpilaste oskused samas vanuses palju piiratumad

· Lihtsustatud õppe tasemel on oluline tegeleda järjepidevalt kontrollioskuse kujundamisega. LÕ-õpilased iseseisvalt õpiülesande tulemust ja sooritust ei kontrolli.

· Lihtsustatud õppes on oluline hinnata  ülesannete üldist lahendamisoskust, ainealast mõtlemist ning suhtumist õpitavasse. Õpitu hindamiseks  kasutadatakse mitut erinevat hindamismeetodit.

· Iga hindamise puhul tuleb arvestada, et LÕ-õpilase töömälu maht on väike ning meenutamine vajab täiendavat tuge.

· Õpilast tuleb järjepidevalt õpetada oma õppimist kavandama, kontrollima ja tulemust analüüsima.

· Mõtestatud õppimiseks peab õpilane teadma, mida tema tegevuses hinnatakse, milliseid hindamisvahendeid kasutatakse ja millised on hindamiskriteeriumid.

· Tagasiside õpitulemuste omandamise dünaamika kohta on oluline põhikoolijärgse edasiõppe planeerimiseks.

§ 7. Õpilase karjäärivalikute toetamine

7.1 Õpilaste karjäärivalikute toetamine toimub eelkõige ainetundides, õppekäikudel jm läbiva teema “Elukestev õpe ja karjääri kujundamine” raames.
7.2 Teeme koostööd Töötukassaga tagamaks karjääriteenuste (karjääriõpe, -info ja nõustamine) kättesaadavus. Konsultandid viivad läbi vastavaid tunde 8. – 9. klassi ja 11.-12. klassi õpilastele ning toimuvad individuaalsed nõustamised. 
7.3 Põhikooli lõpus teavitame õpilasi ja vanemaid (lastevanemate koosolek 9. klassis) edasiõppimisvõimalustest. Õpilastele võimaldame 9. klassi jooksul nende poolt valitud gümnaasiumide ja kutsehariduskeskuste külastusi.  
7.4 Lihtsustatud õppe õpilastele tagame võimetekohase karjääriõppe ning karjääriinfo kättesaadavuse ning nõustamise.

7.5 Gümnaasiumis on kohustuslik valikkursus “Karjääriõpe”.
§ 8  Õpilaste ja lastevanemate teavitamine ja nõustamine 

8.1 Õpilaste ja lastevanemate teavitamine toimub eelkõige e-keskkonna Stuudium vahendusel. 

Lisaks teavitame kooli tegevustest jm iganädalases infokirjas, kooli kodulehe, kooli Facebooki lehe ja vallalehe kaudu.

8.2 Kord aastas toimub lastevanemate üldkoosolek ja klassi lastevanemate koosolek. Lisaks toimuvad klassides lastevanemate koosolekud vastavalt vajadusele. 

8.3 Lastevanematega toimuvad regulaarsed kohtumised õpilase arenguvestlusel. 

8.4 Lastevanemate nõustamine toimub vastavalt vajadusele. 
8.5 Kooli hoolekogus on iga klassi lastevanemate esindaja. Hoolekogu koosolek toimub vähemalt kord trimestris. 
8.6  1. klassi tulevate õpilaste vanematega toimuvad kohtumised enne kooliaasta algust. 
§ 9. Õpetajate koostöö ja töö planeerimise põhimõtted

9.1 Koostöö õpetajate vahel toimub töökoosolekutel ning erinevate projektide raames. 

9.2 Koolis on laiendatud juhtkond ning juhtkonnas on õpetajate esindajad. Õpetajate esindajad juhtkonnas koguvad õpetajate ettepanekuid juhtkonna koosolekul arutamiseks ning jagavad infot koosolekul arutatud teemadest teistele õpetajatele.

9.3 Koosolekutel arutatakse läbi järgnevate kuude tunnivälised ühistegevused ja koolielu puudutavad jooksvad küsimused. Vajadusel kasutatakse otsuste tegemisel hääletamist.

9.4 Aineõpetajad aitavad kaasa õppetundide ajal toimuva eesmärgistatud tunnivälise ühistegevuse tulemuslikkuse saavutamisele. Selleks lubatakse õpilased tunnist ühistegevusele.
9.5 Õppeaasta kokkuvõte ning hinnang õppeaasta eesmärkide tulemustele antakse augustikuus õppenõukogus. Kokkuvõtte tegemise aluseks on kooli arengukava ja õppeaasta üldtööplaani eesmärkide täitmise, tegevuste ja saavutatud tulemuste analüüs, lepitakse kokku järgmise õppeaasta eesmärgid.

9.6 Õpetajad külastavad kolleegide tunde.

9.7 Õpetajate töö planeerimise põhimõtted:
9.7.1 Õpetamise aluseks on õpitulemused. Õpetaja tagab, et klassiti kirjeldatud õpitulemused, kooliastmeti kirjeldatud üldpädevused ning valdkonna- ja ainepädevused oleksid saavutatud.

9.7.2 Vastavalt põhikooli- ja gümnaasiumiseaduse §-le 37 jälgivad õpetajad õpilase arengut ja toimetulekut ning vajaduse korral kohandavad õpet.

9.7.3 Õpetaja töö planeerimine toimub alljärgnevalt:

· esmalt määratletakse õpitulemused klassi ja seejärel trimestrite kaupa, mida õppimise ja õpetamise kaudu soovitakse saavutada;

· määratletud õpitulemused seostatakse üldpädevustega, läbivate teemadega ning leitakse lõimingu võimalused;

· hindamine kavandatakse tulenevalt õpitulemustes sisalduvatest väljundverbidest;

· lõpuks valitakse lähtuvalt õpitulemustest ja hindamismeetoditest õpetamismeetodid;

9.7.4 Õppeaasta ja/või trimestri/ kursuse algul teeb õpetaja õpilastele ja lapsevanematele Stuudiumi kaudu teatavaks:

· peamised õppeteemad;

· oodatavad õpitulemused;

· vajalikud õppevahendid;

· hindamise korralduse.   

§ 10. Kooli õppekava uuendamise ja täiendamise kord

Kooli õppekava uuendamise kord tuleb läbi mõelda ja kirjeldada, ei ole piisav, kui kooli õppekavas on kirjas, et õppekava uuendatakse juhul, kui uuendatakse riiklikku õppekava.
Lisad: 

1) Põhikoolis kohustuslike õppeainete ainekavad

2) Põhikooli valikainete ainekavad

3) Läbivate teemade eesmärgid, oodatavad tulemused ja käsitlemine
4) Digipädevuste saavutamine

5) Lihtsustatud õppe tasemel õppijate valikainete ainekavad.
6) Gümnaasiumis kohustuslike kursuste ainekavad

7) Gümnaasiumis kooli poolt valitud valikkursuste ainekavad
8) Loovtöö temaatika valiku, juhendamise, töö koostamise ja hindamise kord
9) Õpilasuurimuse või praktilise töö korraldus
10) Õpilaste arengu ja õppimise toetamine

11) Hindamise põhimõtted

